Sub 10.000 de români au fost vaccinaţi sâmbătă. România nu reușește să atingă pragul propus.
9.595 de români au fost vaccinați sâmbătă, până la ora 17.00. România a vaccinat în total 102.301 de persoane. Autoritățile și-au propus vaccinrea a 20.000 de persoane pe zi.
Potrivit datelor puse la dispoziţia CNCAV de către Institutul Naţional de Sănătate Publică, prin aplicaţia Registrul Electronic Naţional al Vaccinărilor (RENV), care ţine evidenţa vaccinărilor, sâmbătă, până la ora 17.00 s-au vaccinat 9.595 de persoane.Număr total de persoane vaccinate împotriva COVID-19 cu vaccinul Pfizer BioNTech, începând cu data de 27 decembrie 2020, prima administrare, este de 102.301.La nivelul centrelor de vaccinare, în ultimele 24 de ore, s-au înregistrat 39 de reacţii comune şi minore, dintre care 11 reacţii locale şi 28 de reacţii generale.Numărul de reacţii adverse înregistrate la nivelul centrelor de vaccinare începând din 27 decembrie 2020 este de 350, dintre care 140 de reacţii locale cu durere la locul injectării şi 210 reacţii generale (febră, cefalee, mialgii, artralgii, astenie, alergii de tip urticarie).Alte cinci reacţii sunt în curs de investigare.